CELEX: 62020TN0080
Language: hr
Date: 2020-02-07 00:00:00
Title: Predmet T-80/20: Tužba podnesena 7. veljače 2020. – IM protiv EIB-a i EIF-a

30.3.2020   
            
            
               HR
            
            
               Službeni list Europske unije
            
            
               C 103/38
            
         
      Tužba podnesena 7. veljače 2020. – IM protiv EIB-a i EIF-a
      (Predmet T-80/20)
      (2020/C 103/53)
      Jezik postupka: francuski
      
         Stranke
      
      
         Tužitelj: IM (zastupnik: D. Giabbani, odvjetnik)
      
         Tuženici: Europska investicijska banka (EIB) i Europski investicijski fond (EIF)
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  proglasi predmetnu tužbu dopuštenom;
               
            
                  —
               
               
                  meritorno je proglasni osnovanom;
               
            
                  —
               
               
                  utvrdi da je IM nezakonito i zlouporabom ovlasti odbijen u postupku zapošljavanja;
               
            
                  —
               
               
                  utvrdi da je postupak zapošljavanja novog glavnog direktora ništav, tako da, posljedično, imenovanje novog glavnog direktora od 13. prosinca 2019. također treba proglasiti ništavim;
               
            
                  —
               
               
                  stoga, poništi imenovanje novog glavnog direktora Europskog investicijskog fonda;
               
            
                  —
               
               
                  stavi troškove postupka na teret protivnih stranaka.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe četiri tužbena razloga:
      
                  1.
               
               
                  Prvi tužbeni razlog, koji se temelji na povredi članka 20. Statuta Europskog investicijskog fonda u skladu s kojim „glavni direktor se imenuje na razdoblje od najviše 5 godina, s pravom ponovnog imenovanja”.
               
            
                  2.
               
               
                  Drugi tužbeni razlog, koji se temelji na povredi tužiteljeva dopisa o preuzimanju obveze od 5. ožujka 2014. i njegove dopune, jer iz tih isprava i produljenja mandata tužitelja nakon 15. ožujka 2017. proizlazi sporazum koji mu omogućuje rad do 67. godine i čak nakon toga.
               
            
                  3.
               
               
                  Treći tužbeni razlog, koji se temelji na izravnoj diskriminaciji s obzirom na dob tužitelja. Tužitelj smatra da je, time što je odbilo njegovu kandidaturu samo na temelju njegove dobi, povjerenstvo za zapošljavanje prekršilo načelo nediskriminacije.
               
            
                  4.
               
               
                  Četvrti tužbeni razlog, koji se temelji na povredi povjerljivih i osobnih podataka tužitelja. Tužitelj tvrdi da navođenjem sadržaja dopisa o preuzimanju obveze u svrhu utemeljenja svoje odluke povjerenstvo za zapošljavanje priznaje da je upoznato s ispravom koju ne bi trebalo posjedovati i koja sadržava osobne podatke koji se odnose na tužitelja.